**Magyardombegyház Község Önkormányzat Képviselő-testületének**

**13/2017. (X.2.) önkormányzati rendelete**

**az önkormányzati képviselők tiszteletdíjáról**

Magyardombegyház Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 35. § (1) – (2) bekezdésében foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§**

A rendelet hatálya kiterjed Magyardombegyház Község Önkormányzat települési képviselőire – a polgármester és az alpolgármester kivételével.

1. **§**

A települési képviselő tiszteletdíjra jogosult, havi tiszteletdíja 20.000,- Ft.

1. **§**

A képviselő tiszteletdíja képviselői mandátumának keletkezésétől megszűnéséig jár, illetve a rendelet hatálybalépésétől a hatályon kívül helyezéséig.

1. **§**
2. A képviselő köteles részt venni a képviselő-testület és a bizottság ülésén. Távolmaradását előzetesen, szóban vagy írásban köteles a polgármesternek bejelenteni.
3. Igazolatlan mulasztás esetén a tiszteletdíj – a Szervezeti és Működési Szabályzatban szabályozottak szerint – csökkenthető, illetve megvonható.
4. **§**

A rendelet hatályba lépésének hónapja a kifizetés szempontjából egész hónapnak számít.

6.§

Ez a rendelet 2017. október 2-án 17.00 órakor lép hatályba.

Magyardombegyház, 2017. október 2.

Dús Ildikó Gácsér Béla

 polgármester jegyző

A rendelet kihirdetve: Magyardombegyház, 2017. október 2. 17.00 óra

 Gácsér Béla

 jegyző